Ingileif Jónsdóttir, prófessor í ónæmisfræði, segir að á næstu vikum komi í ljós hvort aðgerðirnar sem nú séu í gildi dugi til að verja aldraða og viðkvæma fyrir alvarlegum veikindum. Yfir tuttugu prósent þeirra, sem liggi á spítala í Bretlandi sýktir af delta-afbrigðinu, séu fullbólusettir og hlutfallið sé yfir sextíu prósent í Ísrael þar sem sama afbrigði sé allsráðandi. Margir sjúklinganna séu yfir sextugt og fólk með undirliggjandi sjúkdóma.
Ingileif segir að skimanir séu betri en pcr-próf á landamærunum en þau komi þó að miklu gagni.
Þannig að þetta mun ná mörgum. Hins vegar þá sáum við líka að rétt áður en það var opnað og fyrstu vikurnar á eftir að þeir sem voru að greinast smitaðir höfðu komið einkennalausir og greinst neikvæðir á landamærunum en voru síðan að fá vottorð til að komast heim og greindust þá jákvæðir. Þannig að skimun er alltaf betri og þá er náttúrlega mjög mikilvægt að allir sem greinast jákvæðir, að þeir stofnar séu raðgreindir, til þess að við vitum hvaða afbrigði eru að herja á okkur.